Novak Jokovich Tokio-2020 Olimpiadasida qatnashadi

Serbiya tennis assosiasiyasi Novak Jokovichni Tokioda boʻlib oʻtadigan Olimpiada oʻyinlarida qatnashishini bildirdi. Bu haqda «Sports.ru» xabar berdi.
Tennischi mamlakat Olimpiya qoʻmitasiga Tokioga borish ishtiyoqini bildirgan. Qoʻmita tennischini delegasiya roʻyxatiga kiritgan. Olimpiya tennis turniri 24 iyul–1 avgust oraligʻida boʻlib oʻtadi. Novak ayni damda ATP reytingida 1-oʻrinda qayd etilgan.
Ma'lumot oʻrnida, serbiyalik raketka ustasi Olimpiya oʻyinlariga borishini, biroq musobaqa muxlislarsiz oʻtadigan boʻlsa, oʻz fikridan qaytishini aytgandi.
Avvalroq Jokovich Belgraddagi musobaqa gʻolibiga aylangani haqida xabar berilgandi. Shuningdek, ATP'ning yangi reytingi ma'lum qilingandi.